Katri Raik

Katri Raik (sündinud 26. oktoobril 1967 Tartus) on eesti ajaloolane, poliitik ja haridustegelane, 30. detsembrist 2020 kuni 16. augustini 2021, 16. detsembrist 2021 kuni 16. septembrini 2023 ning taas alates 28. detsembrist 2024 Narva linnapea.Katri Raik valiti Narva linnapeaks Postimees, 16.12.2021 (vaadatud 23.01.2022) 

Ta on olnud Eesti siseminister (2018–2019) ja XIV Riigikogu liige (2019–2020).

 Hariduskäik 
pisi|Katri Raik 2022. aasta Arvamusfestivalil

Katri Raik lõpetas 1985. aastal Tartu 3. Keskkooli. Õppis Tartu Riiklikus Ülikoolis ajalugu ja lõpetas 1991. aastal ülikooli ajaloolase ning ajaloo ja ühiskonnateaduste õpetajana. Sai 1999. aastal ajaloomagistri kraadi Eesti ajaloo erialal.Sisekaitseakadeemia koduleht https://web.archive.org/web/20161003124843/http://www.sisekaitse.ee/ska/akadeemiast/juhtimine/sisekaitseakadeemia-rektor/rektori-cv/ (vaadatud 15.01.2016) 2004. aastal kaitses Raik doktoritöö "Eesti- ja Liivimaa kroonikakirjutuse kõrgaeg 16. sajandi teisel poolel ja 17. sajandi alul". Katri Raik. "Eesti- ja Liivimaa kroonikakirjutuse kõrgaeg 16. sajandi teisel poolel ja 17. sajandi alul". Doktoritöö. Tartu, 2004 http://dspace.ut.ee/bitstream/handle/10062/1285/Raik.pdf;jsessionid=5D73C81A40C70A2609516FF22348EC41?sequence=5 (vaadatud 15.01.2016)

Akadeemiliselt on ta korporatsiooni Filiae Patriae liige.

 Töökäik 
 1991–1999 Tartu Ülikoolis (rektori referent, ülikooli teabetalituse juhataja)
 1999–2007 Tartu Ülikooli Narva kolledži direktor
 2007–2009 Haridus- ja Teadusministeeriumi asekantsler
 2009–2015 Tartu Ülikooli Narva kolledži direktor
 2015–2018 Sisekaitseakadeemia rektor
 2018–2019 siseminister Jüri Ratase esimeses valitsuses (26. novembrist 2018 kuni 29. aprillini 2019)
 2019–2020 XIV Riigikogu liige
 2020–2021 Narva linnapea
 2021 Narva linnavolikogu esimees
 2021–2023 Narva linnapea
 Alates 27. septembrist 2023 Tartu Ülikooli esindaja Ida-Virumaal, kelle peamised tööülesanded on arendada ülikooli tegevust Ida-Virumaal ja edendada koostööd kohalike ettevõtjatega.
 Alates 28. detsembrist 2024 – Narva linnapea

 Poliitiline tegevus 
Ta oli 2001-2006 Res Publica liige ning 2006-2017 Isamaa ja Res Publica Liidu liige. 2018. aastast on ta Sotsiaaldemokraatliku Erakonna liige.https://ariregister.rik.ee/est/political_party/member_history/2000002649?return_page=search&person_name=katri+raik&page=1

Raik kandideeris 2003. aasta Riigikogu valimistel Ühendus Vabariigi Eest - Res Publica nimekirjas, kogus 199 häält ning ei osutunud valituks.Katri Raik. Valimiste arhiiv. Vaadatud 27. september 2023. 

2013. aasta kohaliku omavalitsuse volikogude valimistel sai Raik Narva linnas Sotsiaaldemokraatliku Erakonna nimekirjas 570 häält ning 2017. aasta kohaliku omavalitsuse volikogude valimistel sama erakonna nimekirjas 1490 häält ning osutus mõlemal juhul volikokku valituks.http://kov2013.vvk.ee/detailed_0511.html 2017. aasta sügisel kandideeris Narva linnapeaks, kuid ei osutunud valituks.

2019. aasta Riigikogu valimistel sai ta Sotsiaaldemokraatliku Erakonna liikmena 2112 häälega Riigikogu liikmeks. Raik oli 27. maist 2019Riigikogu erikomisjonid valisid endale juhid 27.05.2019 (vaadatud 30.12.2020) kuni 29. detsembrini 2020 ka riigikogu korruptsioonivastase erikomisjoni esimees.Katri Raik: Levikomi süüdistus on arusaamatu. Ajakiri Geenius, BNS. 18.02.2020.

Ta kandideeris 2019. aasta Euroopa Parlamendi valimistel kogudes 817 häält ning 2024. aasta Euroopa Parlamendi valimistel kogudes 2851 häält ning ei osutunud kummalgi korral valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html

2024. aasta 28. detsembril avaldati endisele Narva linnapeale Jaan Tootsile umbusaldust ning uueks linnapeaks valiti Katri Raik. Tema poolt hääletas 17 volikogu liiget ja vastu kolm.

 Liikmesus 
 Akadeemiline Ajalooselts
 Narva haigla nõukogu esimees (8. jaanuarist 2025)

 Tunnustus 
 2001 Kodanikupäeva aumärk
 2003 Koosmeele auhind
 2007 Ida-Virumaa teenetemärk
 2007 Tartu Ülikooli aumärk
 2009 Valgetähe III klassi teenetemärk
 2010 Keelekümblusprogrammi sõber
 2012 Aadu Luukase missioonipreemia
 2013 aasta naine
 2017 Johan Skytte medal
 2021 Postimehe aasta inimene

 Isiklikku 
Tema ema oli geograafiaõpetaja ja Tartu 5. Keskkooli direktor Helve Raik, isa oli klimatoloog Ants Raik. Tema vend oli Mart Raik.

 Viited 

 Kirjandus 
 "Minu Narva. Kahe maailma vahel". Katri Raik ja Petrone Print OÜ, trükk Greif OÜ, 2013, ISBN 9789949511471
 "Minu Narva. Kümme aastat hiljem". Katri Raik ja Petrone Print OÜ, trükk Greif OÜ, 2023, ISBN 978-9916-678-80-0

 Välislingid 

 Katri Raiki raamatu "Minu Narva: kahe maailma vahel" leidumus raamatukogudes
Katri Raik: Narvast ja poliitikast ei kao ma kuhugi. err.ee, 15. september 2023.
Katri Raik naaseb Narva linnapeatoolile, volikogu esimeheks saab Mihhail Stalnuhhin. delfi.ee, 15. november 2024.

Kategooria:Eesti siseministrid
Kategooria:Narva linnapead
Kategooria:Tartu Ülikooli Narva kolledži direktorid
Kategooria:XIV Riigikogu liikmed
Kategooria:Eesti ajaloolased
Kategooria:Narva linnavolikogu liikmed
Kategooria:Eesti teadusorganisaatorid
Kategooria:Sotsiaaldemokraatliku Erakonna poliitikud
Kategooria:Tartu Ülikooli ajalooteaduskonna vilistlased
Kategooria:Korporatsioon Filiae Patriae liikmed
Kategooria:Valgetähe III klassi teenetemärgi kavalerid
Kategooria:Sündinud 1967